حطات الطائر على ارض الوطن بعد ساعات من الطياران فالجو وخرجو المسافرين كل واحد متلهف يشوف عائلئتو ومنهم اشراق اللي كانت فقمة الساعة وهي خارجة هازة بنتها بين يديها وملبساها لبيسة صيفية وسبيبيط واستريلا قدامها بسالوبيط دجين شورط قصير وتيشورط والدفيرات فشعرها وسبرديلة بياضاء وصاكادو صغيور فضهرها وعاد علي موراهم بدجينز وتيشورط وشار عرام ديال البالز قدام وشي فوق شي , فقاعة الاستقبال وهي خارجة تابعاه قلبها اللي غيسكت بالفرحة لقات مها واقفة بجلابتها وباها وخليج معاهم باقا كما هي والفورمة رياضية ومعاهم اخت علي حتى هي الهام وراجلها .. طلقاتها خليج بواحد التغريتة وسط المطار فاعلة تاركة حتى كولشي دار عندهم كيشوف و مشات كتجري عندهم تعرضات ليها خليج اللولة عنقاتها بقوة حتى غبرات البنت بيناتهم وباو يتباوسو ويتعانقو في حين عنقات الهام علي بقوة فرحانة ةاستريلا تاهيا وبدا العناق الحار بين العائلة والبكاء واجا ماسكت لاللة نزيهة من البكا , اما السي عبد الغني مابحالو حد فالفرحة يدور لاشراق ويعنق فعلي وهما خارجين من المطار . خدات منها خليج البنية هزاتها فالسما وهبطاتها عندها كتبوس وعطاتها للاللة نزيهة اللي بقات تجر فيها بغات تحيدها ليها . ركبو كاملين كاملين فسيارة الحاج عبد الغني ومشا علي واستريلا مع الهام وراجلها فسيارتهم وانطلقو مباشرة لدار السي عبد الغنيو